CELEX: 32019R0248
Language: ro
Date: 2018-11-13 00:00:00
Title: Regulamentul delegat (UE) 2019/248 al Comisiei din 13 noiembrie 2018 de corectare a Regulamentului (UE) nr. 63/2011 de stabilire a dispozițiilor detaliate pentru aplicarea unei derogări de la obiectivele privind emisiile specifice de CO2, în temeiul articolului 11 din Regulamentul (CE) nr. 443/2009 al Parlamentului European și al Consiliului (Text cu relevanță pentru SEE.)

13.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 42/5
               
            
         REGULAMENTUL DELEGAT (UE) 2019/248 AL COMISIEI
         din 13 noiembrie 2018
         de corectare a Regulamentului (UE) nr. 63/2011 de stabilire a dispozițiilor detaliate pentru aplicarea unei derogări de la obiectivele privind emisiile specifice de CO2, în temeiul articolului 11 din Regulamentul (CE) nr. 443/2009 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 11 alineatul (8),
         întrucât:
         
                     (1)
                  
                  
                     Producătorul de vehicule ușoare, General Motors Holding LLC, a informat Comisia că emisiile specifice medii de CO2 pentru 2007 prevăzute pentru acest producător în anexa IV la Regulamentul (UE) nr. 63/2011 al Comisiei (2) nu sunt corecte.
                  
               
                     (2)
                  
                  
                     Producătorul a furnizat dovezi detaliate care demonstrează că emisiile specifice medii de CO2 în 2007 au avut o valoare cu mult mai ridicată decât cea indicată în Regulamentul (UE) nr. 63/2011. Această valoare a fost calculată pe baza emisiilor specifice de CO2 pentru vehicule care includeau, în mod incorect, vehiculele întreprinderii Adam Opel AG, care, la momentul respectiv, era legată de General Motors. Aceste emisii specifice de CO2 ale vehiculelor Adam Opel AG au contribuit la o scădere a emisiilor specifice medii de CO2 ale General Motors în 2007. Eroarea a devenit evidentă după schimbarea proprietarului în cazul General Motors și al Adam Opel, care a avut loc la 1 august 2017.
                  
               
                     (3)
                  
                  
                     Comisia consideră că elementele de probă furnizate de General Motors Holding LLC demonstrează inexactitatea emisiilor specifice medii de CO2 pentru producătorul în cauză în anul 2007, astfel cum se precizează în Regulamentul (UE) nr. 63/2011.
                  
               
                     (4)
                  
                  
                     Prin urmare, Regulamentul (UE) nr. 63/2011 ar trebui rectificat în consecință.
                  
               ADOPTĂ PREZENTUL REGULAMENT:
         
            Articolul 1
            În tabelul din anexa IV la Regulamentul (UE) nr. 63/2011, în coloana „Emisii medii [g/km]”, la rândul referitor la „General Motors”, valoarea „159,604” se înlocuiește cu „283,689”.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 noiembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 140, 5.6.2009, p. 1.
         
            (2)  Regulamentul (UE) nr. 63/2011 al Comisiei din 26 ianuarie 2011 de stabilire a dispozițiilor detaliate pentru aplicarea unei derogări de la obiectivele privind emisiile specifice de CO2, în temeiul articolului 11 din Regulamentul (CE) nr. 443/2009 al Parlamentului European și al Consiliului (JO L 23, 27.1.2011, p. 16).